SENA ออกหุ้นกู้ 1.8 พันลบ.อายุ 3 ปี 7 เดือน ชูดอกเบี้ย 4.40% ขาย 22-24 ก.ค.
SENA ออกหุ้นกู้ 1.8 พันลบ.อายุ 3 ปี 7 เดือน ชูดอกเบี้ย 4.40% ขายให้สถาบัน-รายใหญ่ 22-24 ก.ค.
SENA ออกหุ้นกู้ 1.8 พันลบ.อายุ 3 ปี 7 เดือน ชูดอกเบี้ย 4.40% ขาย 22-24 ก.ค.
9 ก.ค. 2562

บริษัท เสนาดีเวลลอปเม้นท์ จำกัด (มหาชน) หรือ SENA ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2562 มูลค่าไม่เกิน 1,800 ล้านบาท แบ่งเป็นหุ้นกู้ที่เสนอขาย 1,300 ล้านบาท และ หุ้นกู้สำรองขายอีกไม่เกิน 500 ล้านบาท อายุ 3 ปี 7 เดือน ครบกำหนดไถ่ถอนปี พ.ศ.2566 มีอัตราดอกเบี้ยคงที่ร้อยละ 4.40 ต่อปี จ่ายดอกเบี้ยทุกๆ 3 เดือน ตลอดอายุหุ้นกู้
บริษัทจะเสนอขายหุ้นกู้ให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อระหว่างวันที่ 22-24 ก.ค.62 ผ่านธนาคารกสิกรไทย  บล.โนมูระ พัฒนสิน และ บล.ภัทร ซึ่งเป็นผู้จัดการการจัดจำหน่ายหุ้นกู้ ส่วนธนาคารธนชาต เป็นผู้จัดการการจัดจำหน่ายหุ้นกู้แก่ผู้ลงทุนสถาบัน
บริษัท ทริสเรทติ้ง จำกัด จัดอันดับความน่าเชื่อถือของผู้ออกหุ้นกู้ที่ “BBB” แนวโน้ม “Stable” เมื่อวันที่ 21 ก.พ.62
บริษัทมีวัตถุประสงค์ในการเงินที่ได้จากการออกหุ้นกู้ เพื่อใช้ชำระหนี้เดิม ซึ่งอาจรวมถึงตั๋วแลกเงินที่จะครบกำหนดไถ่ถออน และ/หรือ เพื่อใช้เป็นเงินทุนหมุนเวียนในการดำเนินกิจการ และ/หรือเพื่อใช้รองรับการขยายธุรกิจ โดยมีระยะเวลาใช้เงินไม่เกิน 6 เดือน
 